સૂત્રોના જણાવ્યા પ્રમાણે ઉમર ખાલિદે અફઝલના સપોર્ટમાં દેશની ૧૮ યુનિવર્સિટીઓમાં ‘અફઝલ કા શો’ નામનો કાર્યક્રમ યોજવાની એક મોટી સાજિશ રચી હતી. આ માટે ઉમર ખાલિદે કાશ્મીરથી એક ખાસ ટીમ બોલાવી હતી. એવું જણાવાયું છે કે જેએનયુ કેમ્પસમાં દેશ વિરોધી સૂત્રોચ્ચાર દરમિયાન સૌથી મોટી ભૂમિકા કાશ્મીરથી આવેલી ટીમના છોકરાઓની હતી. કાશ્મીરથી આવેલા આ યુવાનોને જેએનયુમાં ઉતારો આપવામાં આવ્યો હતો. ઉમર ખાલિદને તિહાર જેલમાં બંધ દિલ્હી યુનિ.ના પૂર્વ પ્રો. જી.એન. સાઈબાબા સાથે પણ સંબંધો હતો.